
РЕПУБЛИКА БЪЛГАРИЯ

РАЙОНЕН СЪД – ВЕЛИКИ ПРЕСЛАВ

гр.Велики Преслав                                       Утвърдил:

                                                                       Адм.ръководител-председател: Д.Петрова

ДЛЪЖНОСТНА   ХАРАКТЕРИСТИКА

	Длъжност
	ПРИЗОВКАР

	Код по НКПД
	44192004

	
	МЯСТО В СТРУКТУРАТА

	Структурно звено
	 СПЕЦИАЛИЗИРАНА АДМИНИСТРАЦИЯ



	
	ОПИСАНИЕ НА ДЛЪЖНОСТТА

	Основна функция на длъжността
	Отговаря за своевременното и законосъобразно връчване на призовките и съдебните книжа съгласно правилата на процесуалните закони. 

	Основни трудови задължения
	1.Участва в разпределението и връчва призовки, съобщения и съдебни книжа, съблюдава спазването на законовите изисквания за пълнота и яснота на призовките и книжата, отговаря за своевременното и законосъобразно връчване на призовките и съдебните книжа, съгласно изискванията на  процесуалните закони; 
2. Води Книгата за получени призовки и съдебни книжа.
3.Отбелязва във вторите екземпляри на призовките датата на връчване, трите имена и качеството на лицето /пълнолетен или не/, името и качеството на лицето, което е получило или отказало да получи призовката или книжата, причини за не връчване;

4.Връчването се удостоверява с подпис на призовкаря, под който се изписват четливо трите му имена и датата на връчването и се полага печата на съда, начина и всички действия във връзка с връчването.
5. По заповедни производства съдебният служител от съда по адреса за връчване разпечатва книжата и поставя печат върху изпратеното съобщение. След връчването им съобщенията се въвеждат в информационните системи на органите на съдебната власт от съдебния служител от съда по адреса за връчване по реда, предвиден в чл. 39, ал. 1 от Наредба № 6 от 3.08.2017 г. за извършване на процесуални действия и удостоверителни изявления в електронна форма, приета с решение на Пленума на Висшия съдебен съвет по т. 6 от Протокол № 25 от 3.08.2017 г. Когато връчването не се извършва от служител на съд, съобщенията и приложенията към тях се разпечатват от служителя на заповедния съд на хартиен носител и след връщането им се отразяват в Единната информационна система от служител на заповедния съд, издал заповедта, и след сканиране се прилагат в папката по чл. 82а, ал. 2, т. 3 от ПАС.

6. Призовките за лицата, заявили, че желаят да бъдат призовавани по електронен път и тези по чл. 18а от АПК, се връчват чрез системата за електронно призоваване, част от единния портал за електронно правосъдие.

7. Връчването по електронен път се удостоверява с копие от електронния запис за изпращането, съответно изтеглянето, съхранено в единния портал за електронно правосъдие. Връчването по електронен път се смята за лично връчване.

     8.Призовкарите се легитимират със служебни карти, издадени от съответния съд;

      9.Предава в деловодството вторите екземпляри на връчените призовки и съдебни книжа срещу подпис от деловодителя, в срок;

      10. Невръчените призовки, както и връчените извън срока  книжа, се връщат с бележка върху тях за причините за това;

      11.Взема участие при координиране на съдебната работа, пряко свързана с дейността му, заедно с останалите служители на съда;

      12.Участва при обучението на нови съдебни служители, въвежда ги в работата, разяснява и отговаря на техни въпроси, свързани с изпълнение на служебните им задължения;

      13.При изпълнение на възложените задачи, не се допуска закъснения,  забавяне или други отклонения;

      14. В изпълнение на възложените задачи пази и съхранява съдебната  документация;

      15.Осъществява връзки с всички служби на администрацията на съда; 

      16.При повреждане, загубване или изчезване на документи незабавно  уведомява  административния секретар;

       17.При служебна необходимост изпълнява задълженията си и извън работно време;
      18.При повреждане, загубване или изчезване на стоково-материални ценности, незабавно информира административния секретар и административния ръководител.       

	Допълнителни задължения


	По разпореждане на адм.ръководител и във всички случай на отсъствие на работника, поддръжка сгради-огняр и във връзка с придобита правоспособност за работа с котли с високо налягане, поддържа работата на парната инсталация на съда, съобразно, инструкциите и разпоредбите прилагани за тази дейност.

	Основни отговорности:

*за резултатите

  от трудовата 

  дейност;

*по опазване                                               

  имуществото

   и  активите 

  на съда;

* по опазване на служебната тайна и поверителна информация
	1.Да прилага в работата си умения и познания по приемане, предаване, подреждане и съхраняване на съдебна документация; да прилага технически умения и знания; 

2.Носи  отговорност  за  точното  и  качествено  изпълнение  на  утвърдените с настоящата  длъжностна  характеристика  задачи.

3.Носи  отговорност за опазване на получената и пренасяна документация;

4. Носи  отговорност  за  опазване  на  получената  служебна  информация, както  за  спазване  на  трудовата  и  технологична  дисциплина.

5.Носи отговорност за опазването и съхранението на инвентара на съда; 

6.Носи отговорност за стриктното спазване на  технологическите изискванията, инструкции и правила при  използване на отоплителната техника;

7.Да притежава умения и познания по Правилника за вътрешния трудов ред, за техническата безопасност, охраната на труда, за здравословните и безопасни условия на труд, вкл. и по правилата за противопожарна безопасност; да притежава свидетелство за правоспособност за обслужване на котли с високо налягане.

8.Носи отговорност за спазването на поверителната информация и служебна тайна – при изпълнение на своите задължения, служителят е длъжен да не разпространява информация от личен характер, която би могла да накърни личното достойнство на ръководител или служител на  Районен  съд град Велики Преслав. Да бъде лоялен към работодателя, като не злоупотребява с неговото доверие и не разпространява поверителни за него сведения, както и да пази доброто име на работодателя.

9.Носи  отговорност  за  точното  и  качествено  изпълнение  на  утвърдените  с  настоящата  длъжностна  характеристика  задачи.

10.Носи отговорност за спазване на Етичния кодекс и вътрешните правила, утвърдени от адм.ръководител.

 11. Носи отговорност за административни пропуски и нарушения, създаващи предпоставки за корупция, измами и нередности.

 12.Носи имуществена отговорност за вредата, която е причинил на работодателя или на имуществото му умишлено, по небрежност при и ли по повод изпълнение на трудовите си задължения.

 13.Длъжен е да пази и съхранява повереното му имущество, техника, обзавеждане, консумативи и др. инвентар, което е получил и ползва за нуждите на работния процес или за съхранение, срещу подпис и съгласно приложения инвентарен опис в работния му кабинет.



	Организационна подчиненост на длъжността
	Длъжността е пряко подчинена на адм. ръководител и административния секретар.  

	
	           УСЛОВИЯ НА ТРУД И РАБОТНА СРЕДА

	Специфични условия на труд


	Няма.

	Работно облекло и лични предпазни средства
	Съобразно изискванията на ЗСВ, ПАС, Наредбата за ЗБУТ и ЗЗ.

	Режим на труд и почивка
	Съгласно установените в трудовия договор, ПАС, Правилника за вътрешния трудов ред и всички утвърдени вътрешни правила и процедури на Районен  съд град Велики Преслав.

	
	                        ЗАПЛАЩАНЕ НА ТРУДА

	Формиране на основната работна среда
	Съгласно Класификатора на длъжностите за съдебните служители в органите на съдебната власт.

	Допълнителни възнаграждения

Ранг за длъжността
	Минимален ранг-V-ти;

Максимален ранг-I-ви;

За придобит трудов стаж и професионален опит.

	
	        ТРУДОВИ СТАНДАРТИ ЗА ДЛЪЖНОСТТА

	За призовкар се назначава лице, което:
	- е български гражданин, гражданин на друга държава – членка на Европейския съюз, на друга държава – страна по Споразумението за Европейското икономическо пространство, или на Конфедерация Швейцария;

- е навършило пълнолетие;

- не е поставено под запрещение;

- не е осъждано на лишаване от свобода за умишлено престъпление от общ характер;

- не е лишено по съответен ред от правото да заема определена длъжност;

- отговаря на минималните изисквания за степен на завършено образование и ранг или професионален опит, както и на специфичните изисквания, предвидени в нормативните актове за заемане на съответната длъжност;

- не е в йерархическа връзка на ръководство и контрол със съпруг или съпруга, с лице, с което е във фактическо съжителство, с роднина по права линия без ограничения, по съребрена линия до четвърта степен включително или по сватовство до четвърта степен включително;

- не е едноличен търговец, неограничено отговорен съдружник в търговско дружество, управител, търговски пълномощник, търговски представител, прокурист, търговски посредник, ликвидатор или синдик, член на орган на управление или контрол на търговско дружество или кооперация;

- не е съветник в общински съвет;

- не заема ръководна или контролна длъжност в политическа партия;

- не работи по трудово правоотношение при друг работодател, освен като преподавател във висше училище;

- не е адвокат, нотариус, частен съдебен изпълнител или упражнява друга свободна професия. 

	Специални изисквания за правоспособност
	· практически умения за работа със стандартна офис техника и текстообработващи компютърни програми



	
	   ИЗИСКВАНИЯ ЗА ЗАЕМАНЕ НА ДЛЪЖНОСТТА

	Образователна стеспен
	Средно образование  

	Професионален опит
	

	Специални знания и умения
	1.Да притежава умения и познания по приемане, предаване, подреждане и съхраняване на съдебна документация; познания по стилистика, правопис, граматика и пунктуация. 

2. Да притежава  практически умения за работа с персонален компютър.

3.Да притежава умения за работа с хора и способност за разрешаване на конфликтни ситуации.

4.Да познава в основни линии вътрешната нормативна уредба;

5.Да познава вътрешно-ведомствената  уредба,  свързана  с техническата безопасност, охрана, здравословни и безопасни условия на труд.

	Личностни изисквания
	· лоялност;

· дискретност;

· отговорност;

· дисциплинираност;

· прецизност;

· експедитивност;

· коректност;

· инициативност;

· умение за работа в екип;

· комуникативност.


            Настоящата длъжностна характеристика може да бъде изменяна и допълвана от Председателя на съда при промяна на изискванията и задълженията, произтичащи от нормативни или други структурни промени.

     Същата е изготвена въз основа на Класификатора на длъжностите в съдебната администрация на ОСВ на основание чл. 341 от ЗСВ,  Правилника за администрацията в съдилищата,  приет от ВСС с протокол № 25/03.08.2017 г., публ. в ДВ, бр. 68 от 22.08.2017 г., в сила от 22.08.2017 г., изм. и доп., ДВ, бр. 91 от 23.10.2020 г., доп., бр. 94 от 10.11.2023 г., в сила от 1.07.2024 г., попр., бр. 97 от 21.11.2023 г., изм. и доп., бр. 53 от 01.07.2025 г. и правилниците относно утвърждаване на типови длъжностни характеристики за съдебните служители в ОСВ, приети съгл. чл. 342, ал. 2 от ЗСВ.
ПОЛУЧИХ ЕКЗЕМЛЯР ОТ ДЛЪЖНОСТНА ХАРАКТЕРИСТИКА

